PTT กวาดกำไร Q1 ทะลัก 2.8 หมื่นล้าน โต 12% สูงกว่าคาด
PTT กวาดกำไรไตรมาส 1/66 ทะลัก 2.8 หมื่นล้านบาท โต 12% จากช่วงปีก่อนอยู่ที่ 2.5 หมื่นล้านบาท รับแรงหนุนธุรกิจปิโตรเลียม รวมถึงกลุ่มธุรกิจใหม่และโครงสร้างพื้นฐาน พ่วงส่วนแบ่งกำไรจาก GPSC เพิ่มขึ้น
PTT กวาดกำไรไตรมาส 1/66 ทะลัก 2.8 หมื่นล้านบาท โต 12% จากช่วงปีก่อนอยู่ที่ 2.5 หมื่นล้านบาท
11 พ.ค. 2566

บริษัท ปตท. จำกัด (มหาชน) หรือ PTT รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยผลการดำเนินงานไตรมาส 1 ปี 2566 มีกำไรส่วนใหญ่มาจากกลุ่มธุรกิจสํารวจและผลิตปิโตรเลียม(PTTEP) มีผลการดําเนินงานเพิ่มขึ้นตามปริมาณการขายเฉลี่ยที่เพิ่มขึ้น และผลการดําเนินงานของกลุ่มธุรกิจใหม่และโครงสร้างพื้นฐานปรับตัวดีขึ้นจากผลการดําเนินงานของธุรกิจยา และผลการดําเนินงานของ GPSC ที่เพิ่มขึ้นจากโรงไฟฟ้า SPP ที่ค่า Ft ปรับตัวสูงขึ้น
ทั้งนี้ทำให้กําไรสุทธิของปตท. ในไตรมาส 1/66 มีจำนวน 27,855 ล้านบาท เพิ่มขึ้นจำนวน 3,063 ล้านบาท หรือ 12.4% จากงวดเดียวกันของปีก่อนมีกำไรสุทธิจำนวน 24,792 ล้านบาท
ทั้งนี้ผลการดำเนินงานไตรมาส 1/66 ที่ประกาศออกมาพบว่าสูงกว่านักวิเคราะห์คาดการไว้ดังนี้ บริษัทหลักทรัพย์ เคจีไอ (ประเทศไทย) จำกัด (มหาชน) กล่าวว่า แนวโน้มกำไรสุทธิของ PTT ในไตรมาส 1/2566 คาดว่าจะอยู่ที่ 2.47 หมื่นล้านบาท ลดลง 3% เมื่อเทียบกับไตรมาสเดียวกันของปีก่อน ซึ่งอยู่ที่ 2.5 หมื่นล้านบาท แต่เพิ่มขึ้น 38% เมื่อเทียบกับไตรมาสก่อน ที่มีกำไรสุทธิ 1.78 หมื่นล้านบาท